Недахоп сродкаў ці... свядомасці? | zviazda.by\nХатняя старонка » Прырода » Недахоп сродкаў ці... свядомасці?\nНедахоп сродкаў ці... свядомасці?\nДэпутаты Брэстчыны абмеркавалі стан навакольнага асяроддзя і яго ўплыў на якасць жыцця\nСамы аддалены раён вобласці, на мяжы з Гомельшчынай, быў выбраны для выязной сесіі невыпадкова. Па колькасці сельскага насельніцтва Столінскі раён — адзін з самых буйных рэгіёнаў рэспублікі. Шэраг населеных пунктаў пацярпеў ад наступстваў аварыі на ЧАЭС, што накладвае адбітак на жыццё і гаспадарчую дзейнасць людзей. Да таго ж раён вельмі цікавы разнастайнасцю менталітэтаў людзей, якіх усё ж аб'ядноўвае агульная рыса — працавітасць.\nНапрыклад, столінскіх альшанцаў уся краіна ведае як перадавы атрад вытворцаў агуркоў і пастаўшчыкоў агурочнай прадукцыі на расійскі рынак. Падчас сесіі, дарэчы, давялося ўпершыню пачуць, што ў Альшанах пачалася пераарыентацыя вытворчасці: многія гаспадары пераходзяць ад агуркоў на памідоры, клубніцы, іншыя культуры. Патрэбам і капрызам рынку даводзіцца дагаджаць.\nВядома, абласная сесія не ставіла задачу вырашыць такія глабальныя пытанні, як змяненне стану навакольнага асяроддзя, але імкнулася засяродзіць увагу дэпутатаў і службовых асоб на асобных важных аспектах гэтай тэмы.\nАд старшыні абласнога камітэта прыродных рэсурсаў і аховы навакольнага асяроддзя, дэпутата аблсавета Тамары Ялкоўскай прысутныя даведаліся, што для экалагічнай бяспекі зроблена нямала. Напрыклад, менш выкідваецца бруду ў паветра, бо выведзены са звароту фрэон R-12\n, які разбурае азон. Шмат увагі надаецца збору і перапрацоўцы другаснай сыравіны, што ў многім засцерагае зямлю ад лішняга смецця. Мясцовыя выканаўчыя і распарадчыя органы праводзяць пастаянную работу па навядзенні парадку на зямлі, пра што сведчыць нядаўні падрабязны разбор гэтай тэмы, праведзены на пасяджэнні абласнога выканаўчага камітэта.\nІ разам з тым ёсць вялікае кола праблем, што чакаюць разумнага ўмяшання чалавека. Вельмі шмат выкідваецца ў паветра рэчываў, якія яго забруджваюць. Па колькасці выкідаў з "мабільных крыніц" (гэта значыць, з машын) Брэсцкая вобласць займае трэцяе месца ў краіне. Горш за ўсё тое, што машыны выкідваюць бруд на ўзроўні дыхання чалавека. Колькасць машын расце, а значыць, усе мы з кожным годам паглынаем больш газаў.\nІ на гэтым фоне вельмі непераканаўча выглядае ўзровень азелянення ў многіх гарадах. Паводле горадабудаўнічых нормаў, у раёнах жылой забудовы ўзровень азелянення павінен быць не менш за 25%. А ў гарадах Бяроза, Белаазёрск, Драгічын, Кобрын, Каменец, Столін, Івацэвічы плошча зялёнай зоны не дасягае нават 9 працэнтаў. Не асабліва зважаюць на загубленую зеляніну пры будаўніцтве і ў Брэсце. Таму нядзіўна, што летам эколагі адзначаюць тут перавышэнне канцэнтрацыі фармальдэгіду ў паветры.\nЯшчэ раз звярнулі ўвагу дэпутатаў на неабходнасць кампенсаваць прыродзе страты. Калі для патрэб будоўлі было ссечана дрэва альбо заасфальтавана клумба, значыць, трэба пасадзіць новае дрэва і зрабіць іншую клумбу. Але, на жаль, ёсць цэлы пералік раёнаў, дзе за ўвесь мінулы год такія рашэнні ўвогуле не прымаліся. Гэта ўжо сведчыць не столькі пра недахоп сродкаў, колькі пра недахоп свядомасці.\nЯк і ў выпадку з баршчэўнікам Сасноўскага, раслінай, што ўяўляе сабой рэальную небяспеку. Пра гэта як быццам усе ведаюць. Але меры прымаць не спяшаюцца. Амаль у кожным раёне вобласці ёсць сельсаветы, дзе пасялілася шкодная расліна. Відавочна, што з ёй трэба змагацца, пакуль зараслі невялікія.\nЯшчэ большая адказнасць за беражлівае стаўленне да прыродных рэсурсаў абумоўлена тым, што ў вобласці самая вялікая частка асабліва ахоўных тэрыторый — 14% ад усёй плошчы складаюць запаведнікі, заказнікі. (Сярэднерэспубліканскі паказчык амаль удвая меншы.) І мы, сучаснікі, павінны быць адказныя за прыроду. Бо, як вобразна выказалася Тамара Ялкоўская, "атрымалі яе не ў спадчыну, а пазычылі ў будучых пакаленняў".\nРаботу, у тым ліку на будучыню, і ацэньвалі дэпутаты падчас наведвання цэлага шэрагу аб'ектаў. Пра такія гаспадаркі, як СВК "Фядоры", цяпер звычайна гавораць: "Кааператыў устойліва развіваецца". У гэтым можна было пераканацца, зірнуўшы на дзве сучасныя фермы па ўтрыманні буйной рагатай жывёлы. Пры сярэдняй зарплаце па сельгаспрадпрыемстве 4,8 мільёна рублёў, жывёлаводы атрымліваюць па 6-7 мільёнаў. Пры гэтым ялавічына, атрыманая ў Фядорах, мае адзін з самых нізкіх сабекоштаў у краіне. Дэпутаты звярнулі ўвагу на выключную чысціню вакол фермаў, кветкі, дэкаратыўныя кусты. Гэта, несумненна, мае вялікае значэнне як для працаўнікоў вытворчасці, так і для астатніх жыхароў вёскі. Тым больш што гаспадарка не адмяжоўваецца ад жыцця аграгарадка, ад праблем мясцовай улады. Дырэктар школы паказаў сваю навучальную ўстанову, узведзеную 30 гадоў таму, і заўважыў, што рамонт зроблены за кошт СВК. Школа ззяе новай фарбай і ўжо сёння гатовая прыняць дзяцей на новы навучальны год. У чэрвені тут працаваў школьны лагер, але бацькі не плацілі за харчаванне дзяцей зусім. І гэты клопат, як няцяжка здагадацца, узяло на сябе сельгаспрадпрыемства. Старшыня Фядорскага сельскага Савета Марыя Мельніковіч расказала, што падтрымку гаспадаркі адчуваюць мясцовы Дом культуры, урачэбная амбулаторыя, лазнева-пральны камбінат. Цікава было даведацца, што ў вёсцы развіваецца прыватны бізнес. Прадпрыемства Мікалая Філановіча займаецца паліграфічнымі работамі і візуальнай рэкламай. Шыльды з назвамі вуліц для вёскі вырабляюць цяпер на месцы.\nУ Гарадной дэпутатаў і старшыню аблсавета Сяргея Ашмянцава сустракалі не толькі работнікі цэнтра ганчарства, як было прадугледжана праграмай. Калі вяскоўцы даведаліся пра такі прадстаўнічы візіт, яны загадзя прыйшлі да Дома культуры, каб задаць свае пытанні. Аказалася, іх найбольш хвалявала арганізацыя закупу чарніц прадпрыемствамі кааперацыі. "Перакупшчыкі з рукамі адрываюць, хоць і дыктуюць свае цэны, — скардзіліся людзі, — а ў нашай краме працуе чатыры прадаўцы, але ягады ніхто не прымае". Адказ даў намеснік старшыні райвыканкама — паабяцаў, што ягады будуць браць з заўтрашняга дня па 10 тысяч рублёў за кілаграм (перакупшчыкі даюць толькі 8 тысяч). І тут жа аматарам збору напомнілі пра неабходнасць радыяцыйнага кантролю дароў лесу. Але пра гэта вяскоўцы і самі ведаюць, бо забруджаныя ягады не возьме ні перакупшчык, ні нарыхтоўшчык.\nВарта адзначыць, што праславіліся працавітыя гараднянцы не земляробствам і зборам лясных дароў, а найперш ганчарным промыслам. Некалі з-за мноства рамеснікаў мястэчка стала амаль горадам і атрымала свой герб і права на самакіраванне. Тут абавязкова падкрэсляць, што магдэбургскае права Гарадной было дадзена на тры гады раней, чым нават Пінску. Потым гісторыя не вылучалася ласкавым стаўленнем да мястэчка. Да гонару вяскоўцаў, рамяство захавалі (сведчаннем таму цэлая галерэя партрэтаў майстроў у музеі ганчарства). Тут працуе школа ганчароў, праводзяцца міжнародныя пленэры, ладзяцца выставы...\nМанькавіцкі парк — адна з былых рэзідэнцый князёў Радзівілаў — цікавіў дэпутатаў не толькі як помнік рэспубліканскага значэння. Старшыня Столінскага райвыканкама Рыгор Пратасавіцкі расказаў, як падтрымліваецца парадак у гэтым цудоўным кутку горада. Гараджане вельмі ганарацца жамчужынай прыроды і ахвотна ўдзельнічаюць у кампаніі па яго прыбіранні. Вясной парк разбіваецца на сектары і замацоўваецца за прадпрыемствамі, установамі і арганізацыямі, і нікога не трэба прымушаць прыбіраць "імем рэвалюцыі". Па 15-20 чалавек з кожнай арганізацыі выходзяць на суботнікі. А кіраўнік камунальнага прадпрыемства "Манькавіцкае" пахваліўся, што завод па вытворчасці гарэлкі, заснаваны яшчэ Радзівіламі ў 1879 годзе, перайшоў на новую тэхналогію. Цяпер для асноўнай вытворчасці выкарыстоўваецца ўтрая менш прыроднай вады, чым раней.\nВынікі сесіі падвёў старшыня абласнога Савета дэпутатаў Сяргей Ашмянцаў, запэўніўшы, што аблсавет заўсёды будзе трымаць экалагічнае пытанне ў полі зроку.


Беларускамоўных блянкаў на цэнтралізаванае тэставаньне ў Гомелі няма\n16.05.2007 / 11:48\nУ Гомелі няма блянкаў анкет на беларускай мове для запісу на цэнтралізаванае тэставаньне. У гэтым пераконваюцца беларускамоўныя навучэнцы, калі спрабуюць запаўняць уступныя дакуманты на роднай мове.\nЗ 2 траўня да 1 чэрвеня кожны ахвочы можа запісацца на цэнтралізаванае тэставаньне. Як вядома, тэставаньне зьяўляецца адначасова і ўступнымі іспытамі ў вышэйшую навучальную ўстанову. Для таго, каб трапіць на тэставаньне, неабходна запоўніць заяву па вызначанай форме.\nСтудэнт апошняга курса Беларускага дзяржаўнага ўнівэрсытэта транспарту (БелДУТ) Сяргей марыць атрымаць другую вышэйшую адукацыю па юрыдычнай спэцыяльнасьці. 15 траўня ён зьвярнуўся на факультэт прафарыентацыі і давузаўскай падрыхтоўкі сваёй навучальнай установы, дзе знаходзіцца пункт рэгістрацыі для ўдзелу ў тэставаньні. Блянк анкеты Сяргей запоўніў на беларускай мове. Аднак сакратарка адмовілася прымаць у маладзёна анкету. Яна раздражнёна патлумачыла, што дакуманты рэгіструюцца праз кампутар і «ў такой мове нават кампутарная праграма ня здолее разабрацца».\nСяргей ня стаў перапісваць па‑расейску і зьвярнуўся да дэкана факультэта давузаўскай падрыхтоўкі. Дэкан параіў патрыятычнаму маладзёну зьвярнуцца ў Гомельскі рэгіянальны цэнтар тэставаньня. Але і там блянкаў анкетаў на беларускай мове не апынулася. Урэшце супрацоўнікі БелДУТа пагадзіліся прыняць дакуманты Сяргея, запоўненыя на роднай мове.\nСяргей прасіў пакуль не называць свайго прозьвішча, бо перасьцерагаецца, што менавіта ягоную заяву на ўдзел у тэставаньні кампутар «выпадкова» ня здолее прачытаць.


У Польшчы распавялі, колькі беларускіх лекараў працуе ў краіне - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 25 верасня 2020, Пятніца, 0:23\nЗапыт на гэтую тэму зрабіў дэпутат Сойма.\nУ Польшчы першынство сярод лекараў-замежнікаў займаюць украінцы. На другім месцы ідуць беларусы. Пра гэта распавяла намесніца міністра аховы здароўя Польшчы Юзэфа Щурак-Жэлязка ў адказе на запыт дэпутата Сойма Паўла Пудлоўскага, паведамляе tut.by.\nНамесніца міністра аховы здароўя Польшчы паведаміла, што ў краіне назіраецца недахоп персаналу, менавіта таму ведамства працуе над спрашчэннем правілаў прыёму замежных медыкаў на працу ў Польшчы.\nПаводле звестак Щурак-Жэлязко, у Польшчы першынство сярод замежнікаў з правам займацца медыцынскай або стаматалагічнай дзейнасцю займаюць украінцы - 470 спецыялістаў. Беларускія лекары на другім месцы - 231 чалавек. Затым ідзе Нямеччына (137 лекараў), Расея (62 спецыялісты), Літва (57), Сірыя (47 чалавек), ЗША (43 лекары), Швецыя (42 спецыялісты) і Чэхія (39 чалавек).\nЯна таксама адзначыла, што паводле стану на 31 кастрычніка 2019 года права займацца медыцынскай або стаматалагічнай дзейнасцю было выдадзенае 16431 замежніку (у гэты лік уваходзяць не толькі лекары, але і сярэдні і малодшы персанал).\nНагадаем, Міністэрства аховы здароўя Польшчы плануе ўвесці новыя правілы прыёму на працу лекараў з-за межаў Еўразвязу. Плануецца, што лекарам не трэба будзе праходзіць настрыфікацыю (пацверджанне) дыплома.\nМяркуецца, што дазвол на працу лекарам будзе выдавацца ў канкрэтнай польскай бальніцы пасля праходжання іспыту, які дае ім права на прафесійную дзейнасць у Польшчы. Спецыяліст таксама павінен будзе прайсці практычнае навучанне працягласцю не больш за 12 месяцаў. Праграму і колькасць гадзін будзе вызначаць рэгіянальны орган самакіравання лекараў - Акруговая медыцынская палата. Мэта практычных заняткаў - падрыхтоўка спецыялістаў для працы ў польскай сістэме аховы здароўя.\nДля рэалізацыі ініцыятывы трэба ўнесці папраўкі ў Закон аб прафесіях лекара і стаматолага. Праект змен ужо паступіў у сойм Польшчы. Пакуль не вядома, калі яго разгледзяць дэпутаты. У праекце гаворыцца пра прыём на працу замежнага лекара без настрыфікацыі дыплома на максімальны тэрмін да пяці гадоў і ў адпаведны орган аховы здароўя. Канчатковае рашэнне аб працаўладкаванні таксама будзе прымаць Акруговая медыцынская палата.\nУ Польшчы цяпер не хапае лекараў і медсясцёр. Заробкі польскіх лекараў складаюць парадку 3-4 тысяч еўраў. У Беларусі сярэдні заробак у ахове здароўя ў верасні склаў 935,7 рубля. Лекары ў сярэднім зараблялі 1 506,8 рубля, а сярэдні медперсанал - 937,7 рубля (сумы да выплаты падаткаў). Пасля выліку - 1296 рублёў і 806 рублёў адпаведна.\n23.09 Белорусы против самозванца 152,063\n20.09 В Беларуси прошел грандиозный Марш справедливости 110,040\n24.09 Штучны інтэлект зрывае маскі з беларускіх карнікаў 92,705\n19.09 Беларускія кіберпартызаны: Віжы не пройдуць нашу праверку 91,652\n20.09 Міліцыянты пачалі масава прасіць выкрасліць іх імёны з апублікаванага ў інтэрнэце спісу супрацоўнікаў МУС 90,156\n18.09 Мытня ўвяла беставарны ўезд у Беларусь? 81,153\n19.09 Рада ААН у правах чалавека ў Жэневе прыняла рэзалюцыю датычна Беларусі 76,536


Індывідуальная дыета па групе крыві - Дыеты 2017 - строгія сукенкі - Мода 2017 - Модны Жаночы Часопіс 2017\nІндывідуальная дыета па групе крыві\nстрогія сукенкі - Мода 2017 - Модны Жаночы Часопіс ⇒ Дыеты 2017 ⇒ Індывідуальная дыета па групе крыві\nДыета і група крыві была складзена амерыканскім навукоўцам Пітэрам Д'Адама на аснове тэорыі яго бацькі лекара-натуролога Джэймса Д'Адама. Гіпотэза мяркуе, што старажытныя людзі каля 100 тыс. Гадоў назад валодалі першай групай крыві. Пераважна яны ўжывалі сырое мяса, ягады, арэхі. Палявалі і вялі зборны вобраз жыцця. Затым чалавек стаў земляробам, пачаў апрацоўваць палі. У яго рацыён ўвайшлі культывуюцца крупы, бабовыя, гародніну. Першая група крыві мутаваць у другую прыкладна 15-20 тыс. Гадоў таму.\nНаступны пераход адбыўся каля 10 тыс. Гадоў таму, калі людзі навучыліся прыручаць жывёл і атрымліваць малако, а затым перапрацоўваць яго ў іншыя прадукты харчавання. Чацвёртая група крыві зусім «свежая», атрымалася з другой і трэцяй груп прыкладна ў 12-15 стагоддзі нашай эры.\nФактычна немагчыма навукова пацвердзіць дадзеную тэорыю, так як кроў, як і іншы біялагічны матэрыял, не знаходзяць сярод парэшткаў людзей. Толькі косткі, а па іх нельга вызначыць групу крыві. Такім чынам, навуцы невядома, валодалі Ці кроманьонцы або неандэртальцы толькі першай групай. Магчыма, яны першапачаткова з'яўляліся носьбітамі розных тыпаў.\nУ цяперашні час працэс стрававання дэталёва вывучаны, і гастраэнтэралогіі не праводзяць адрозненняў у залежнасці ад групы крыві чалавека. Разам з агульнымі заканамернасцямі кожны асобны арганізм праяўляе індывідуальнасць ў дачыненні да розных прадуктаў. Хтосьці полнеет з хлеба, а іншыя наадварот худнеюць. Сваю лепту ўносяць спадчыннасць, хранічныя захворванні, хуткасць засваення пажыўных рэчываў і іншыя фактары.\nПітэр Д'Адама рэкамендуе носьбітам першай групы крыві, так званым паляўнічым, ўжываць у ежу больш мяса. Гэтак жа статыстыка паведамляе, што ва ўладальнікаў групы крыві I часцей сустракаецца язва страўніка. І вось тут бачная не сутыкоўку.\nВучоны сцвярджае, што людзі з першай групы лепш сябе адчуваюць, калі пераварваюць ежу з вялікім вылучэннем кіслаты. Мяса, як вядома, - цяжкая ежа, для яе пераварвання патрабуецца вельмі высокі ўзровень кіслотнасці. Быццам бы ўсё сыходзіцца, аднак лекары-гастраэнтэралогіі паведамляюць, што язва страўніка з'яўляецца следствам частай і празмерна падвышанай кіслотнасці.\nАтрымліваецца замкнёнае кола. Уладальнікам першай групы крыві паказана ёсць мяса, якое павышае ўзровень кіслотнасці і вядзе да язве страўніка, а ёй яны часцей за ўсё і пакутуюць.\nКалі прайсціся па ўсёй дыеце, сустракаецца нямала разыходжанняў. Бо ў цэлым працэс стрававання ва ўсіх людзей адбываецца аднолькава, а шкодная і цяжкая ежа шкодная і цяжкая для ўсіх без выключэння. Вы можаце паспрабаваць такое харчаванне, аднак гарантыю аздараўлення або пахудання вам ніхто не дасць.\nАптымальным рашэннем будзе пагутарыць з дыетолагам. Ён складзе правільную індывідуальную дыету, грунтуючыся на дадзеных пра групу крыві, будынку шкілета, працэсаў метабалізму ў арганізме, хранічных захворваннях, алергіі і іншых вашых індывідуальных характарыстыках.\nНаступная Артыкул Сырная дыета для хуткага пахудання\nЗ чым насіць смарагдавае сукенка?\nКарысць ёгі: 4 спосабу палепшыць сваё жыццё\nЯк выбраць кароткую мужчынскую стрыжку - фота і відэа


Патриот | Патрыёт | Ушачи | Ушачский район | Погода в Ушачи | Новости Ушачи | Новости Ушачского района Витебской области | Газета Ушачи - Успех Великодолецкого лесничества – в слаженности всего коллектива\nВоскресенье, 25 08 2019, 01:59\nСуббота, 31.03.2018 12:08. Рубрика: Новости\nУшаччына – край лясны. Не толькі захаваць для нашчадкаў, але і прымножыць прыроднае багацце – адна з задач Вялікадолецкага лясніцтва, якое па вытворчых паказчыках не раз станавілася лідарам у спаборніцтвах паміж падраздзяленнямі Ушацкага лясгаса. Выпадковых людзей тут не знойдзеш. Знітаваўшы свой лёс з лесам яшчэ ў мінулым стагоддзі, большасць работнікаў арганізацыі засталіся адданыя яму на працягу не аднаго дзясятка гадоў.\nЛяснічы – гэта стан душы\nПагадзіцеся, у многіх поспехах прадпрыемства – вялікая заслуга яго кіраўніка. 14 апошніх гадоў калектыў лясніцтва ўзначальвае С.П.Клопаў. Яго цяжка застаць у кабінеце: шмат часу мужчына праводзіць у лесе. Як для любога работніка арганізацыі, для Сяргея Пятровіча гэта другі дом, куды ён заўсёды прыходзіць з задавальненнем.\nУ іншай сферы дзейнасці С.П.Клопаў сябе не ўяўляе. Ён нарадзіўся ў прыгожай вёсачцы Судзілавічы: з самага дзяцінства захапляўся краявідамі роднага краю і пасля заканчэння васьмігодкі вырашыў паступіць у Полацкі лясны тэхнікум.\nПрацоўную дзейнасць пачынаў майстрам цэха ў Гарадоцкім лясгасе, некалькі гадоў быў майстрам лесу ў Кубліцкім лясніцтве. На Вялікадалеччыну ж герой нашага аповеду прыехаў напачатку 80-х і доўгі час займаў пасаду памочніка ляснічага.\nСёння ў падпарадкаванні Сяргея Пятровіча 8 леснікоў, 5 вальшчыкаў лесу, 2 лесарубы, вадзіцель і трактарыст на вывазцы, бухгалтар і рознарабочыя. Калектыў невялікі, але вельмі дружны і зладжаны. “Адзін у лесе, як і ў полі, не воін. – Калі ёсць моцны касцяк, тады і вынікі адпаведныя будуць, – справядліва лічыць С.П.Клопаў, які днямі адсвяткаваў свой 60-гадовы юбілей”.\nНадзейнае звяно і ўпрыгожанне калектыву – яшчэ адна нядаўняя юбілярка Людміла Уладзіміраўна Бугай (на здымку). На яе плячах – вялізны аб’ём работ па бухгалтэрыі, кадрах. Між тым, у лясной гаспадарцы яна аказалася выпадкова. Нарадзілася і вырасла на Гродзеншчыне. Па прыкладзе мамы, якая добра шыла, вырашыла заняцца кравецтвам і паступіла ў Полацкі тэхнікум. Вось толькі папрацаваць па атрыманай там спецыяльнасці жанчыне доўга не давялося – выйшла замуж і перабралася на Ушаччыну. Зрэшты, яе другая палавіна – Пётр Васільевіч Бугай – работнік Вялікадолецкага лясніцтва. Сюды ж пасля дэкрэтнага адпачынку прыйшла і Людміла Уладзіміраўна.\n“Вельмі хвалявалася, ці спраўлюся з прафесійнымі абавязкамі без адпаведнай адукацыі, – прызнаецца жанчына. – Але ж на першых парах мне дапамагалі вопытныя калегі: старшы бухгалтар лясгаса Валянціна Іванаўна Бабаедава, галоўны бухгалтар Любоў Цімафееўна Лабызнава, галоўны эканаміст Лідзія Мікалаеўна Хамічонак, начальнік кадравай службы Ларыса Валянцінаўна Апёнак. Пазней жа, каб увогуле адчуваць сябе ў бухгалтэрыі як рыба ў вадзе, скончыла аграрна-эканамічны каледж”.\nЛесу яна аддала ўжо 35 гадоў плённай працы, свой адпачынак праводзіць не на курортах, а ў ім, збіраючы ягады, грыбы. І ўсё ж лепшай уцехай для сябе лічыць зносіны з 2 дзецьмі і 3 унукамі. А яшчэ Л.У.Бугай – гаспадыня выдатная: паспявае і падсобную гаспадарку трымаць, і агарод у 40 сотак даглядаць.\n– Гэта наш “міністр фінансаў”, – усміхаючыся, кажуць пра яе калегі. – А калі сур’ёзна, то ў адрас гэтай жанчыны можна казаць толькі словы падзякі за старанне і адказнасць. Любую даручаную справу выконвае прафесіянальна, калі трэба – пазней затрымаецца на рабоце, зробіць тэрміновыя падлікі. А падчас суботнікаў, калі калектыў задзейнічаны на пасадцы лесу, Людміла Уладзіміраўна ў ліку першых. Яна ў нас – душа калектыву!\nАдказны падыход да справы\nДогляд за ляснымі культурамі – іх паўсядзённая работа. Своечасова высадзіць маленькія 10-сантыметровыя сеянцы, паклапаціцца пра падрастаючыя дрэўцы, абараніць лес ад шкоднікаў і агню (у пажаранебяспечны перыяд тут ажыццяўляецца відэаназіранне, што дазволіла не дапусціць фактаў узгарання на працягу апошніх трох гадоў), каб праз паўстагоддзя, а то і больш, будучаму пакаленню дачакацца спелага ўраджаю – і так з дня ў дзень.\nАгульная плошча лясніцтва – 12,472 гектара, з якіх 11,443 пакрыта лесам. Адметнае яно яшчэ і тым, што на яго землях знаходзіцца пітомнік на 12,3 гектара. Ля адміністрацыйнага будынка арганізацыі размясціўся акуратны міні-дэндрапарк. Ёсць тут і 4 цяпліцы з электроннай сістэмай паліву, у якіх вырошчваецца якасны дэкаратыўны пасадачны матэрыял (туі, кіпарысы, ядловец – усяго больш за 20 найменняў) для азелянення тэрыторыі і на продаж насельніцтву.\nРаботнікі лясніцтва штодзень займаюцца лесаўзнаўленнем – за год высаджваюць каля 40 гектараў новага лесу. Займаюцца нарыхтоўкай драўніны, праводзяць санітарныя высечкі. Цесную сувязь падтрымліваюць і са школьнікамі, далучаючы іх да высакароднай справы, – дзеці дапамагаюць у лесапасадцы, навядзенні парадку ў лясным масіве.\nШышка звычайная – насенне “залатое”\nВажным накірункам дзейнасці лясніцтва з’яўляецца нарыхтоўка лесанасеннай сыравіны. Тут даўно не закупляюць вельмі дарагое насенне, а рыхтуюць самі. Крылатку пастаўляюць Глыбоцкаму селекцыйнаму цэнтру, з якой пасля ачысткі атрымліваецца выдатны матэрыял з высокім класам якасці.\nШтогод работнікамі лясніцтва ўручную праводзіцца збор шышак елкі і сасны, якія трапляюць на спецыяльную сушыльню. “Яе ўладкоўвалі ўласнымі сіламі, – праводзячы экскурсію па “насенным цэху”, расказвае С.П.Клопаў. – Шышкі праходзяць паэтапнае, працяглае прасушванне. Галоўнае ў гэтай справе – не перагрэць насенны матэрыял, знізіўшы яго пасадачныя вартасці. Пасля ж такой “цеплатэрапіі” крылатка добра аддзяляецца ад шышак, а тыя праз спецыяльную турбіну трапляюць на вуліцу”.\nУсяго за дзень тут атрымліваюць каля 50-100 кілаграмаў крылаткі. Атрыманага ж з яе насення (у гадавым разліку) цалкам дастаткова для правядзення запланаваных аб’ёмаў лесааднаўлення і лесаразвядзення. Ну а лішкі экспартуюць за мяжу.\n…І ўсё ж ніякія тэхналогіі не заменяць рук чалавека ў лесе. І не толькі рук – без душы тут таксама нельга! Гэта, па словах работнікаў Вялікадолецкага лясніцтва, дапамагае ім заўсёды быць у ліку лепшых. Не меншая ўзнагарода для іх, як бы пафасна гэта ні гучала, – памяць будучых пакаленняў. Яны – дзеці, унукі, праўнукі – таксама будуць карыстацца пладамі працы сённяшніх лесаводаў.\n« Выясняем ситуацию: куда идут деньги, потраченные автомобилистами на транспортный налог?\nПринять участие в посадке леса во время акции «Неделя леса» может каждый желающий! »


Салігорскія шахцёры апублікавалі відэа пра крытычны стан шахт - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 29 кастрычнiка 2020, Чацвер, 22:22\nСалігорскія шахцёры апублікавалі відэа пра крытычны стан шахт\nУ такіх варунках страйк - гэта яшчэ і пытанне аховы працы.\nСалігорскія шахцёры апублікавалі відэа пра стан шахт, паведамляе тэлеграм-канал nexta_live.\nВось што гарнякі кажуць з гэтай нагоды:\n«Няма сіл маўчаць, асабліва тады, калі нашы сябры і браты працягваюць адбываць адміністрацыйныя арышты проста за тое, што наважылі выказаць сваю грамадзянскую пазіцыю. Чальцоў страйкаму далей затрымліваюць і ціснуць на іх. Вашай увазе прэзентуем відэанарэзку з аднаго з руднікоў ААТ "Беларуськалій" - гэта варункі працы на праходніцкіх комплексах.\nУсё тое, што на відэа, можа ў кожны момант абрынуцца на ГРАЗа ці МГВМ, гэта нельга замацаваць або цалкам сябе засцерагчы. Такія адцінкі сталі сустракацца ўсё часцей і часцей. Вось яна славутая ахова працы: у пагоні за прыбыткам пляваць на людзей. Ну, а кіраўніцтва на месцах уважае гэта за норму.\nМожа кампетэнтным органам варта звярнуць увагу на кіраўнікоў ААТ "Беларуськалій", якія змушаюць людзей працаваць у такіх варунках, а не разганяць работнікаў ля прахадных і хапаць у горадзе».\nНагадаем, што на ААТ "Беларуськалій" працягваецца “італьянскі” страйк, планы ўладаў для здабычы руды за жнівень былі сарваныя. Учора салігорскі шахцёр Алег Кудзелка абвясціў страйк пад зямлёй. Ён перадаў цыдулку, што застанецца ў шахце, пакуль не будуць выкананыя ягоныя патрабаванні. Сярод іх – “спыненне беззаконня сілавікоў, запалохванняў, затрыманняў і збіцця мірнага насельніцтва краіны”, а таксама адстаўка гендырэктара "Беларуськалій".\n22:21 «Людзі не маглі цярпець і началі мітінгі устраіваць»: учитель из Жодино расплакалась, прочитав сочинение своего ученика\n24.10 Лукашэнка некуды збіраецца? 131,959\n25.10 В Беларуси прошел массовый воскресный Марш 118,439\n25.10 Лукашэнкаўскія вырадкі здзекавалася з параненай цяжарнай жанчыны 92,414\n26.10 В Сети появились личные данные главных карателей с Окрестина, где пытали белорусов 88,162\n27.10 У Сеціве з'явіліся асабовыя звесткі камандзіраў АМАПу 82,032\n23.10 Лукашэнка спалохаўся лёсу Чаўшэску? 78,853\n27.10 Жонка «ліберала» Макея: Не трэба заклікаць да майго сумлення 73,072


Ўваходныя знаёмства - ВІДЭА ЧАТ - лайф знаёмства - жывыя стрым!\nУ Кітаі. Праблема 8 Расейскі інфармацыйны канал Нябеснае царства\nАле ці гэта праўда\nРэгістрацыя шлюбу замежных грамадзян у Ганконгу практычнае кіраўніцтва\nДоўгатэрміновае пражыванне ў Кітаі не павінна ўплываць на здольнасць нашых суайчыннікаў выконваць закон.\nЗакон прадугледжвае рэгістрацыю сям'і і адносін у дзяржаўных органах па месцы знаходжання, хоць і не называе гэта самым распаўсюджаным сямейным словам шлюб.\nНу, Кітай - дзіўная краіна і\nКалі рэгістрацыя немагчымая ў пасольстве вашай краіны ў Кітаі і ў кітайскіх гарадах, мы ўсе бачылі шмат стэрэатыпаў аб кітайскіх жанчын, якія сустракаюцца з заходнімі мужчынамі. Вось самыя распаўсюджаныя, якія я чуў: яны шукаюць раскошную жыццё ў кампаніі экспатрыянтаў, якія заслугоўваюць годнага заробку. Яны марнуюць увесь свой час на патрабаванні мужчын. Вось некалькі прычын, па якім рынак вясельных паслуг у Кітаі ў цяперашні час з'яўляецца адным з самых перспектыўных. Прафесійныя фотастудыі займаюць асабліва моцную і прыбытковую нішу. Сёння мы пагаворым аб гэтых і іншых асаблівасцях кітайскай вясельнай індустрыі. Вяселле - гэта асаблівае падзея ў жыцці любога чалавека, незалежна ад месца яго нараджэння і пражывання.\nНедастаткова быць мужам і жонкай. Вам усё яшчэ трэба быць сябрамі і\nНедастаткова быць мужам і жонкайВам усё яшчэ трэба быць сябрамі і палюбоўнікамі, каб не шукаць іх на баку.\nШмат сэнсу ў гэтых словах, што і ёсць тое, чаго я хачу ў адносінах.\nІ калі я прашу занадта шмат чаго, то я з табой ці ты са мной не на шляху Простых і Зямных рэчаў.\nІ, самае галоўнае, незалежны\nЯ працую, мае дзеці дарослыя. Яны жывуць асобна. Цяпер ты можаш жыць для сябе. з жанчынамі ў Жытомірскай вобласці. Тут вы можаце ўбачыць профілі жанчын з усяго рэгіёну, і гэта бясплатна без рэгістрацыі. Зарэгістраваўшыся на сайце, у Вас будзе магчымасць мець зносіны з жанчынамі і дзяўчатамі, рэгіёнам пражывання якіх з'яўляецца не толькі Жытомірская вобласць, але і іншыя вобласці і рэгіёны. Калі Вы хочаце пазнаёміцца, знайсці сваю любоў, новых знаёмых, сяброў, другая палова, то наш Сайт Знаёмстваў чакае Вас.\nбясплатны відэа чат 18 дзе пазнаёміцца з дзяўчынай відэа чаты без рэгістрацыі з дзяўчатамі бясплатна чатрулетка пазнаёміцца бясплатна чат рулетка плюс з дзяўчатамі аб'явы жадаючых пазнаёміцца знаёмства без рэгістрацыі з фота чат рулетка з дзяўчатамі без рэгістрацыі знаёмства мая старонка


Еўразійская эканамічная камісія працягвае працу\nНа фоне вялікіх палітычных перамоў у Маскве Еўразійская эканамічная камісія працягвае працу над новымі тэхнічнымі рэгламентамі. І сёння кіраўніцтва беларускага Дзяржстандарта расказала аб няпростых перамовах, якія датычацца сертыфікацыі тавараў. Беларусь, Расія і Казахстан узгаднілі адзіныя патрабаванні па леках, адзенні, абутку, харчаванні. Піва ўсё-такі дазволяць і далей разліваць у пластыкавую тару. А строгія патрабаванні да адзення і абутку застануцца нязменнымі - індывідуальныя прадпрымальнікі абавязаныя мець дакументы аб іх паходжанні. Зараз асноўныя дыскусіі вакол алкагольнай прадукцыі.\nПадрабязнасці - у Наталлі Кузьміцкай.\nУсяго ў Мытным саюзе прынятыя 34 тэхнічныя рэгламенты, знак ЕАС сёння можна ўбачыць на касметычнай і парфумернай прадукцыі, дзіцячых цацках і некаторых таварах харчовай прамысловасці, напрыклад, малочных прадуктах.\nЕўразійская эканамічная камісія даволі хутка змагла распрацаваць і ўзгадніць адзіныя для Беларусі, Расіі і Казахстана патрабаванні да прадуктаў харчавання. А вось па класіфікацыі алкагольнай прадукцыі перамовы ідуць некалькі гадоў і пакуль не завершаныя. Краіны разыходзяцца ў галоўных азначэннях: што лічыць алкагольным напіткам, а што слабаалкагольным. Ад гэтага залежаць і патрабаванні да тары, у якую напітак можна разліваць, як пакаваць, прадаваць і, нарэшце, рэкламаваць.\nВалерый Гурэвіч, першы намеснік старшыні Дзяржстандарта Беларусі: Апошняя буйная спрэчка - гэта абмежаванне магчымасцяў разлівання слабаалкагольных напіткаў у тару толькі да 0,33, але ўсё-такі вырашылі, што гэта не тая рызыка, якую можна ідэнтыфікаваць, і таму гэтае абмежаванне ў рамках дыскусіі было на мінулым тыдні знята ў Маскве.\nКалі па моцным алкаголі краіны яшчэ ў пошуку кансенсусу, то лёс піва вырашаны. А гэта таксама было адно з самых спрэчных пытанняў. Расійскі бок прапаноўваў забараніць разліванне піва ў пластыкавыя бутэлькі па меркаваннях бяспекі. Для беларускіх півавараў, якія да 70% піва разліваюць у ПЭТ, гэта пагражала вялізнымі фінансавымі стратамі. Праз некалькі гадоў перамоў прыйшлі да пагаднення - забароны на разліванне ў пластыкавыя бутэлькі не будзе.\nМіністэрства гандлю пацвярджае жорсткія патрабаванні да сертыфікацыі адзення і абутку. З-за няспрытнасці ІП, які не аформіў дакументы, пакупнік не павінен рызыкаваць уласным здароўем. Бо, купляючы, ён шчыра ўпэўнены: калі прадаецца, значыць, гэта можна насіць.\nАб'ядноўваючы рынкі Беларусі, Расіі і Казахстана, Мінгандаль мае намер сур'ёзна абараняць і ўласнага вытворцу. На стол Кіраўніка дзяржавы ў хуткім часе ляжа новы закон аб гандлі, не выключана, што гандлёвым аб'ектам, будзь гэта вялікія рэтэйлерскія сеткі або маленькія магазіны ля дома, будуць прапанаваныя асартыментныя пералікі беларускіх тавараў, якія павінны быць у наяўнасці.\nУладзімір Макей правёў сустрэчу з Генеральным сакратаром АБСЕ